Caaro SK maadlejad osalesid 19. septembril Soomes Tamperes Uolevi Setälän mälestusvõistlustel, nende seas neli Kadrina Keskkooli õpilast, kes kokku võitsid kolm kulda ja ühe pronksmedali.
Steven Objartel osales kahes vanuserühmas ja teda ootas ees kokku 9 matši. Poiste kehakaalus –39 kg saavutas Steven 5 matšivõiduga kindla esikoha. U17 poiste kehakaalus –40 kg seljatas ta kõik oma 4 vastast, tasuks teine kuldmedal.
Esikoha sai ka Elar Hinno, kes maadles poiste kehakaalus kuni 80 kg.
Kolmandaks maadles Aron Lavrits poiste kehakaalus –58 kg, neljanda kohaga tuli võistlustelt tagasi Aigar Nurk U17 poiste kehakaalus –73 kg
Treenerina oli kaasas Marger Pormann.